CELEX: 22020D0345
Language: et
Date: 2019-12-13 00:00:00
Title: EMP Ühiskomitee otsus nr 327/2019, 13. detsember 2019, millega muudetakse EMP lepingu XXI lisa „Statistika“ [2020/345]

5.3.2020   
               
               
                  ET
               
               
                  Euroopa Liidu Teataja
               
               
                  L 68/85
               
            
         EMP ÜHISKOMITEE OTSUS
         nr 327/2019,
         13. detsember 2019,
         millega muudetakse EMP lepingu XXI lisa „Statistika“ [2020/345]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida Euroopa Parlamendi ja nõukogu 18. juuli 2018. aasta määrus (EL) 2018/1091, mis käsitleb integreeritud statistikat põllumajanduslike majapidamiste kohta ning millega tunnistatakse kehtetuks määrused (EÜ) nr 1166/2008 ja (EL) nr 1337/2011 (1).
                  
               
                     (2)
                  
                  
                     Määrusega (EL) 2018/1091 on tunnistatud kehtetuks Euroopa Parlamendi ja nõukogu määrus (EÜ) nr 1166/2008, (2) mis on EMP lepingusse inkorporeeritud ja tuleb sellest tulenevalt EMP lepingust välja jätta.
                  
               
                     (3)
                  
                  
                     Seetõttu tuleks EMP lepingu XXI lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XXI lisa punkti 23 (Euroopa Parlamendi ja nõukogu määrus (EÜ) nr 1166/2008) tekst asendatakse järgmisega:
            
               „32018 R 1091: Euroopa Parlamendi ja nõukogu 18. juuli 2018. aasta määrus (EL) 2018/1091, mis käsitleb integreeritud statistikat põllumajanduslike majapidamiste kohta ning millega tunnistatakse kehtetuks määrused (EÜ) nr 1166/2008 ja (EL) nr 1337/2011 (ELT L 200, 7.8.2018, lk 1).
               Käesolevas lepingus loetakse selle määruse sätteid järgmises kohanduses.
               
                           a)
                        
                        
                           EFTA riikide suhtes ei kehti käesolevas määruses nõutud andmete regionaalsed jaotused.
                        
                     
                           b)
                        
                        
                           EFTA riigid ei pea koguma ega esitama andmeid selliste meetmete rakendamise kohta, mis on seotud artikli 7 punkti b mooduliga „Maaelu areng“, artikli 7 punkti g mooduliga „Viljapuuaiad“ ja artikli 7 punkti h mooduliga „Viinamarjaistandused“, nagu on loetletud määruse IV lisas, sealhulgas ka mis tahes lisaandmeid, mis täiendavad kolme nimetatud moodulit vastavalt artiklile 9.
                        
                     
                           c)
                        
                        
                           Määrust ei kohaldata Liechtensteini suhtes.“
                        
                     
         
         
            Artikkel 2
            Määruse (EL) 2018/1091 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 14. detsembril 2019, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 13. detsember 2019
            
               
                  EMP ühiskomitee nimel
               
               
                  eesistuja
               
               Gunnar PÁLSSON
            
         
         
            (1)  ELT L 200, 7.8.2018, lk 1.
         
            (2)  ELT L 321, 1.12.2008, lk 14.
         
            (*1)  Põhiseadusest tulenevaid nõudeid ei ole nimetatud.